  Анжелика Тихонова корреспондент Удмуртиын Росси азьмуртэн Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектосъя вань ужъёсты йылпумъязы. Со сярысь элькун тӧролэн но кивалтэтлэн пресс-службазы ивортӥз. 2020-тӥ арын ӵектос улсын Удмуртиын оглом 138,6 иськем мында 88 объектъёсты тупатъязы. Со улосвыл но муниципал кылдытэтъёс куспысь 19 сюресъёс, Ижкарысь урамъёсысь 23 сюрес люкетъёс, озьы ик Сарапулысь, Воткаысь, Можгаысь но Камбаркаысь сюресъёс. Тодэ вайыто, Удмуртиысь ньыль каръёсысь объектъёсты ватсаса коньдонлы луыса тупатъяны луонлык кылдӥз. Сое федерация йӧскалык ӵектосъя ужъёсты дараз но ӟечлыко быдэстэммы понна висъяз Александр Бречалов, Удмуртилэн тӧроезЙӧскалык ӵектос улсын берпуметӥ тупатъям объектъёс Сарапулысь Ленин нимо но Раскольников нимо урамъёс луизы. 4-тӥ шуркынмонэ администрациысь ыстэм муртъёслэсь, подрядчикъёслэсь, мер ужасьёслэсь но ГИБДД-лэн управлениысьтыз ӧнерчиослэсь кылдытэм ӧри сюресъёсты эскериз.  Объектъёсын кык сӥ асфальт вӧлдӥзы, сюрес дуръёсты юнматӥзы но кожон интыосты тупатӥзы. Сюресъёслэн ӟечлыксыя алонъёс ӧй вал Ленин нимо урам 1,473 иськем кыстӥське. Отысь ӧнерчиос машинаосты пуктон интыосты но сюрес вамен выжон интыосты тупатъязы, искусственной лёгъёс лэсьтӥзы но сюрес пусъёс пуктылӥзы. Ньыляз дугдылонниосын автопавильонъёсты воштӥзы. Раскольников нимо урамысь 370 метр сюрес шобретэз выльдӥзы. Туэ Сарапулын оглом 7,3 иськем мында 11 сюрес люкетъёсты тупатӥзы. Выльдӥськизы Лесной проспект, Озёрной, Красноармейской урамъёс, 3-тӥ Дубровской пролка, Западной проезд, Азин нимо но Амурской урамъёсысь быдэн кык сюрес люкетъёс, Ленин нимо но Раскольников нимо урамъёс. Нялтас вераса, Удмуртия йӧскалык ӵектос улсын ватсаса 340 миллион манет басьтӥз. Коньдонэз Сарапулысь, Камбаркаысь, Воткаысь но Можгаысь урамъёсты тупатъяны кутӥзы. Ватсаса уксёлы луыса оглом 28 иськем мында 46 объектъёсты лэсьтӥзы Тодэ вайытом, Камбаркаын йӧскалык ӵектос улсын тупатъям вить сюрес люкетъёсты уже кутӥзы.  Тегъёс: Авто Ижкар Удмуртия сюресъёс тупатъянужъёс АлександрБречалов  